 **Délegyháza Község Önkormányzata** 

**2337 Délegyháza, Árpád u. 8.**

**Telefon/fax: (24) 542-155, (24) 542-157, E-mail:**  [onkorm@delegyhaza.hu](mailto:%20onkorm@delegyhaza.hu)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Ügyintéző:** Szecsei Imréné

**IKSZ:** 618-7/2013.

**ÁLLAMI SZÁMVEVŐSZÉK**

B U D A P E S T

APÁCZAI CSERE JÁNOS UTCA 10.

1364

**Tisztelt Domokos László Elnök Úr!**

Hivatkozással a V-0012-058-018-30/2013. iktatószámú 2013. május 14-én kelt levelére tájékoztatom, hogy annak mellékletében közölt, Délegyháza Község Önkormányzata belső kontrollrendszerének kialakítása, valamint egyes kontrolltevékenységek és a belső ellenőrzés működése ellenőrzéséről készült jelentéshez elkészített intézkedési tervet az alábbiak szerint küldöm meg az Önök részére.

**I. Az Állami Számvevőszék javaslatai Délegyháza Község Önkormányzata Polgármesterének**

A kötelezettségvállalás dokumentumait – a régi Áht.100/C.§(3) bekezdése értelmében és az ÁMR.74.§ (1) bekezdésében foglaltak ellenére – a kötelezettségvállalás előtt nem minden estben ellenjegyezték.

Állami Számvevőszék jelentésben foglalt javaslat

1.Intézkedjen arról, hogy az Önkormányzat nevében történő kötelezettségvállalásra az új ÁMR.37 §.(1) bekezdésében foglaltaknak megfelelően – az Ávr.53.§-ban meghatározott kivételeket figyelembe véve – kizárólag a pénzügyi ellenjegyzés után, a pénzügyi teljesítés esedékességét megelőzően, írásban kerüljön sor;

**A javaslat elkészítéséért felelős: polgármester**

**Határidő: azonnal és folyamatos**

**Intézkedési terv elkészítéséig megtett intézkedés/teljesítés**

Írásbeli jegyzői utasítás készült 618-6/2013. iktatási számon 2013. május 31-én a Polgármesteri Hivatal Pénzügyi Osztálya – gazdasági előadói, pénztárosa és gazdasági vezető, önállóan működő intézmények vezetői, az önkormányzat és a Polgármesteri Hivatal belső szabályzatában kötelezettségvállalásra felhatalmazott személyek polgármester, alpolgármester, jegyző részére.

A gazdasági események bekövetkezések pénzügyi teljesítés esedékességét megelőzően, írásban kerüljön sor a kötelezettségvállalásra az Önkormányzat, a Polgármesteri Hivatal és az önállóan működő, és az önállóan gazdálkodó intézményei esetén.

**II. Az Állami Számvevőszék javaslata Délegyháza Község Önkormányzata jegyzőjének**

Állami Számvevőszék jelentésben foglalt javaslat

1. a kockázatkezelési rendszerrel kapcsolatban

A jegyző – az Ámr.157.§ (1)-(3) bekezdéseink előírásai ellenére –nem végzett kockázatkezelést, és nem határozta meg a Polgármesteri Hivatal tevékenységeiben az egyes kockázatokkal kapcsolatos intézkedéseket és megtételük módját.

Állami Számvevőszék jelentésben foglalt javaslat

Mérje fel és állapítsa meg a Polgármesteri Hivatal tevékenységében, gazdálkodásában rejlő kockázatokat, valamint határozza meg az egyes kockázatokkal kapcsolatban szükséges intézkedéseket, valamint azok teljesítésének folyamatos nyomon követésének módját a Bkr.3 §b) pontjának és 7. §- k megfelelően;

Fel kell mérni a Polgármesteri Hivatal tevékenyégében, gazdálkodásában rejlő kockázatokat, meg kell határozni az egyes kockázatokkal kapcsolatos szükséges intézkedéseket, valamint azok teljesítésének folyamatos nyomon követésének módját. A kockázatkezelési szabályzat módosítását el kell végezni.

A független belső ellenőrzés a kockázatelemzés alapján segíti a szerv számára legnagyobb kockázatot rejtő folyamatok, feladatok, tevékenységek ellenőrzését, figyelemmel kísérését

**A javaslat végrehajtásáért felelős: jegyző**

**A végrehajtásban felelős közreműködők: gazdasági vezető**

**belső ellenőr**

**Határidő: 2013. december 31.** továbbá a kockázatkezelési szabályok évenkénti aktualizálásakor a tárgyévet követő 90 napon belül.

2. kontrolltevékenységekkel kapcsolatban:

A jegyző – Az Ámr.158.§ (2) bekezdés d) pontjának előírása ellenére – nem szabályozta a Polgármesteri Hivatal tevékenységeire vonatkozó beszámolási eljárásokat. Az Ámr.72.§ (14) bekezdésében foglaltakat figyelmen kívül hagyva nem határozta meg belső szabályzatban az előzetes írásbeli kötelezettségvállaláshoz nem kötött kifizetések rendjét.

Állami Számvevőszék jelentésben foglalt javaslat

a, Szabályozza a Bkr. 8§ (4) bejkezdés c pontja alapján a Polgármesteri Hivatal tevékenységeire vonatkozó beszámolási eljárásokat;

Szabályozni kell a beszámolási tevékenység körében:

- a beszámolókban szerepeltetett adatok valódiságának és teljességének biztosítása az egyes adatokat alátámasztó dokumentumok, nyilvántartások folyamatos ellenőrzésével,

- a beszámolási tevékenység munkafolyamatokra bontásával az egymásra épülő feladatok ellátóinak előző munkafolyamatot is ellenőrző tevékenységével.

- a beszámolási tevékenység körében:

A független belső ellenőrzés a kockázatelemzés alapján segíti a szerv számára legnagyobb kockázatot rejtő folyamatok, feladatok, tevékenységek ellenőrzését, figyelemmel kísérését.

**A javaslat végrehajtásáért felelős: jegyző**

**A végrehajtásban felelős közreműködők: gazdasági vezető**

**Határidő: 2013. december 31.**

b, Gondoskodjon az Ávr.53.§(2) bekezdésének megfelelően az előzetes írásbeli kötelzettségvállalást nem igénylő kifizetések rendjének belső szabályzatban-szabályzatban történő meghatározásáról;

(1)A gazdálkodási szabályzatban meg kell határozni az írásbeli kötelezettségvállalást nem igénylő kifizetések rendjét.

Kötelezettséget vállalni az alapító okiratban meghatározott feladatok célszerű és hatékony ellátására figyelemmel - 100.000,- Ft feletti gazdasági esemény esetén –, ellenjegyzés után és csak írásban lehet.

Az ellenjegyzést az ellenjegyzés dátumának és az ellenjegyzés tényére történő utalás megjelölésével, az arra jogosult személy aláírásával kell igazolni. Kötelezettségvállalásra az erre feljogosított Polgármester, jegyző és az önállóan működő intézmények vezetői jogosultak (továbbiakban: kötelezettségvállaló).

A gazdálkodási szabályzatában a kötelezettségvállalás keretében szabályozni kell az alábbiakat:

Nem szükséges előzetesen az írásbeli kötelezettségvállalás az Ámr 53. § (1) bekezdése szerint az olyan kifizetések teljesítéséhez, amelyek:

-gazdasági eseményenként a százezer forintot nem érik el,

- pénzügyi szolgáltatások igénybevételéhez kapcsolódnak, vagy

- a fizetési kötelezettségnek jogszabályon, illetve jogerős vagy fellebbezésre tekintet nélkül

végrehajtható bírósági vagy hatósági döntésen, vagy más, a fizetési kötelezettség összegét vagy az összeg megállapításának módját, továbbá a felek valamennyi jogát és kötelezettségét megállapító kötelező előíráson alapuló fizetési kötelezettség esetén.

Az előzetes írásbeli kötelezettségvállalást nem igénylő kifizetések tekintetében a pénzügyi

teljesítést megelőzően a kötelezettségvállalás és a kötelezettségvállalás pénzügyi

ellenjegyzésének tényét az arra jogosult személyeknek aláírásukkal kell igazolni.

Ennek módja az CGR rendszerből előállított utalványrendeleten történt feljegyzés.

(2) Kötelezettség csak a rendelkezésre álló keret erejéig a vonatkozó szabályok betartásával

vállalható.

A 100 e Ft-ot el nem érő írásbeli kötelezettségvállalást nem igénylő kifizetések nyilvántartását a CGR program segítségével kell folyamatosan vezetni, elkülönítetten az írásbeli kötelezettségvállalások nyilvántartásától.

**A javaslat végrehajtásáért felelős: jegyző**

**A végrehajtásban felelős közreműködők: gazdasági vezető**

**Határidő: 2013. május 31.**

**Intézkedési terv elkészítéséig megtett intézkedés/teljesítés**

Az Önkormányzat Gazdálkodási szabályzatának a kötelezettségvállalás rendje című részében az írásbeli kötelezettségvállalást nem igénylő kifizetése rendje meghatározásra került 05.31.-én.

A Belső Kontroll Kézikönyv 3.2.1 pontjában foglaltak alapján a köztisztviselők munkaköri leírásában meg kell határozni az ellenőrzési feladatokat

**A javaslat végrehajtásáért felelős: jegyző**

**A végrehajtásban felelős közreműködők: személyügyi előadó**

**Határidő: 2013. december 31.**

A Belső Kontroll Kézikönyv 3.2.1. pontjában foglaltak szerint fel kell mérni a kis létszámból adódó kockázatokat az összeférhetetlenség kiküszöbölése érdekében.

**A javaslat végrehajtásáért felelős: jegyző**

**A végrehajtásban felelős közreműködők: belső ellenőr,**

**gazdasági vezető,**

**Határidő: 2013. december 31.**

3. az információs és kommunikációs rendszerrel kapcsolatban

Gondoskodjon az Info tv.7§ (2).(3) bekezdésének megfelelően az adatok biztonságáról, intézkedjen a hozzáférési jogosultságok megállapításáról, módosításáról és nyilvántartásáról, valamint a betartásukra vonatkozó eljárásrend meghatározásáról, továbbá szabályozza a pénzügyi számviteli szoftverváltozások ellenőrzésére vonatkozó eljárásokat, és jelölje ki a mentések felelőseit;

Az Önkormányzat Informatikai Szabályzatában szabályozni kell a hozzáférési jogosultságokat, ennek módosítási ellenőrzési szabályait és ezek eljárásrendjét. Ki kell alakítani hozzáférési jogosultságok ellenőrzésére vonatkozó nyilvántartások rendjét. Szabályozni kell a pénzügyi—számviteli szoftverváltozások ellenőrzésére vonatkozó eljárásokat. A pénzügyi-számviteli rendszerben feldolgozott adatok mentési eljárási rendjét, továbbá ki kell jelölni a mentések elvégzésének felelőseit.

**A javaslat végrehajtásáért felelős: jegyző**

**A végrehajtásban felelős közreműködők: gazdasági vezető**

**rendszergazda**

**Határidő: 2013. december 31.**

Az információs és kommunikációs rendszer kialakítása során a Belső Kontroll kézikönyv 4.1.1 pontjában foglalt ajánlás alapján a jegyző szabályozza a szervezeten belüli, valamint a szervezeten kívülre történő információátadás módját, formáit, illetve a kívülről érkező információk kezelésének rendjét, az információáramlás dokumentálási kötelezettségét. Továbbá, a hivatkozott kézikönyv 4.2.4. pontja szerint szabályozza az ügyintézési határidők nyomon követésének dokumentálását, és a késedelmes ügyintézésért való felelősség rendjét.

A hivatkozott kézikönyv 4.3.3. pontja szerint rögzítse a szabálytalanságot bejelentő védelmére vonatkozó előírásokat és kötelezettségeket.

**A javaslat végrehajtásáért felelős: jegyző**

**Határidő: 2013. december 31.**

4. A monitoring rendszerrel kapcsolatban

Alakítsa ki és működtesse a Bkr.3.§e) pontjában és a 10. § -ban előírtak alapján a Polgármesteri Hivatal tevékenységének, a célok megvalósításának nyomon követését biztosító rendszert, amelynek része az operatív tevékenységek keretében megvalósuló folyamatos és eseti nyomon követés is;

**A javaslat végrehajtásáért felelős: jegyző**

**A végrehajtásban felelős közreműködők: belső ellenőr,**

**gazdasági vezető**

**Határidő: 2013. december 31.**

5. A pénzügyi folyamatokban kulcsszerepet betöltő kontrollok működésével kapcsolatban

a,

A teljesítésigazolásra kijelölt személyek az Ávr.57.§ (1) bekezdésében előírtnak megfelelően ellenőrizhető okmányok alapján ellenőrizzék a kiadások teljesítésének összegszerűségét, ellenszolgáltatást is magában foglaló kötelezettségvállalásai esetén a szerződés, megrendelés teljesítését, és azt az Ávr.57. § (3) bekezdésében foglalt módon, dátummal, a teljesítés tényére történő utalással és aláírásukkal igazolják;

**A javaslat végrehajtásáért felelős: jegyző**

**A végrehajtásban felelős közreműködők: gazdasági vezető**

**pénzügyi előadók, pénztáros**

**Határidő: Azonnal és folyamatos**

**Intézkedési terv elkészítéséig megtett intézkedés/teljesítés**

618-6/2013. Jegyzői utasítás kiadva 2013.május 31.

b,

A kifizetést megelőzően az Ávr.58.§(1) bekezdése szerint a teljesítésigazolás alapján – az Ávr. 57.§ (3) bekezdése szerinti esetekben annak hiányában is - az összegszerűségnek, a fedezet meglétének és a megelőző ügymenetben az új Áht., az Áhsz. az Ávr. előírásai és a belső szabályzatokban foglaltak betartása történjen meg;

**A javaslat végrehajtásáért felelős: jegyző**

**A végrehajtásban felelős közreműködők: gazdasági vezető**

**pénzügyi előadók, pénztáros**

**Határidő: Azonnal és folyamatos**

**Intézkedési terv elkészítéséig megtett intézkedés/teljesítés**

618-6/2013. Jegyzői utasítás kiadva 2013.május 31.

c,

A kötelezettségvállalásra az új Áht.37.§ (1) bekezdésében foglaltaknak megfelelően az Ávr 55§(1) bekezdése szerint pénzügyi ellenjegyzést követően kerüljön sor, és a pénzügyi ellenjegyzés során győződjenek meg az

kötelezettségvállalás tárgyával összefüggő szabad előirányzat rendelkezésre állásáról

**A javaslat végrehajtásáért felelős: jegyző**

**A végrehajtásban felelős közreműködők: gazdasági vezető**

**pénzügyi előadók, pénztáros**

**Határidő: Azonnal, és folyamatos**

**Intézkedési terv elkészítéséig megtett intézkedés/teljesítés**

618-6/2013. Jegyzői utasítás kiadva 2013. május 31.

d,

az előzetes írásbeli kötelezettségvállalást nem igénylő kifizetések és azok nyilvántartásba vétele az Ávr.53. § (2) és az 56. § (1) bekezdésében előírtak szerint és a belső szabályzatban meghatározott módon történjen meg;

**A javaslat végrehajtásáért felelős: jegyző**

**A végrehajtásban felelős közreműködők: gazdasági vezető**

**pénzügyi előadók, pénztáros**

**Határidő: Azonnal és folyamatos**

**Intézkedési terv elkészítéséig megtett intézkedés/teljesítés**

618-6/2013. Jegyzői utasítás kiadva 2013. május 31.

e,

a gazdasági eseményeket a Számv.tv. 16. § (3) bekezdésében, az Áhsz. 9 § (1) bekezdésében és a 9. számú melléklet 9 c) pontjában foglaltaknak megfelelően tényleges tartalmuknak megfelelően tényleges tartalmuk szerint kell, könyveljék.

**A javaslat végrehajtásáért felelős: jegyző**

**A végrehajtásban felelős közreműködők: gazdasági vezető**

**pénzügyi előadók, pénztáros**

**Határidő: Azonnal és folyamatos**

**Intézkedési terv elkészítéséig megtett intézkedés/teljesítés**

618-6/2013. Jegyzői utasítás kiadva 2013. május 31.

Kérjük, hogy a fenti intézkedési tervet elfogadni szíveskedjék.

Délegyháza, 2013. július 9.

Tisztelettel:

Dr. Riebl Antal Dr. Molnár Zsuzsanna

polgármester jegyző

Az Intézkedési tervet kapja: Állami Számvevőszék

Dr.Molnár Zsuzsanna jegyző

Dr.Riebl Antal polgármester

Dr. Hegyiné Harangi Erzsébet gazdasági vezető

Szilveszterné Válóczi Judit pénzügyi előadó

Dóra Aladárné pénzügyi előadó

Ács Ágnes pénzügyi előadó, pénztáros

Varju Miklósné személyügyi előadó

Mesterházy Attila rendszergazda

Belső ellenőr

Irattár